IND พุ่งปรี๊ด 4% หลังคว้างานที่ปรึกษา “ท่าอากาศยานพะเยา” มูลค่า 2.9 ลบ.
IND พุ่งปรี๊ด 4% หลังคว้างานที่ปรึกษา “ท่าอากาศยานพะเยา” มูลค่า 2.9 ลบ.
10 มี.ค. 2564

ผู้สื่อข่าวรายงานว่า ราคาหุ้น บริษัท อินเด็กซ์ อินเตอร์เนชั่นแนล กรุ๊ป จำกัด (มหาชน) หรือ IND ณ เวลา 14.44 น. อยู่ที่ระดับ 1.98 บาท บวก 0.08 บาท หรือ 4.21% สูงสุดที่ระดับ 2.02 บาท ต่ำสุดที่ระดับ 1.86 บาท ด้วยมูลค่าการซื้อขาย 68.08 ล้านบาท

โดยราคาหุ้น  IND ปรับตัวขึ้นหลังบริษัทประกาศลงนามสัญญาว่าจ้างงานที่ปรึกษาศึกษาความเป็นไปได้ ในการก่อสร้างท่าอากาศยานพะเยา จังหวัดพะเยา กับกรมท่าอากาศยาน มูลค่าสัญญาประมาณ 2,896,300.00 บาท (รวมภาษีมูลค่าเพิ่ม) โดยมีระยะเวลาดำเนินการ ประมาณ 270 วันนับจากวันที่ลงนาม (10 มี.ค.)